CELEX: 32021D0918
Language: hu
Date: 2021-06-03 00:00:00
Title: A Tanács (EU) 2021/918 határozata (2021. június 3.) az Európai Unió által az AKCS-EU Nagykövetek Bizottságában az AKCS-EU Nagykövetek Bizottságának a Vállalkozásfejlesztési Központról szóló 3/2016. sz. határozatának módosítása tekintetében képviselendő álláspontról

2021.6.8.   
               
               
                  HU
               
               
                  Az Európai Unió Hivatalos Lapja
               
               
                  L 201/25
               
            
         A TANÁCS (EU) 2021/918 HATÁROZATA
         (2021. június 3.)
         az Európai Unió által az AKCS-EU Nagykövetek Bizottságában az AKCS-EU Nagykövetek Bizottságának a Vállalkozásfejlesztési Központról szóló 3/2016. sz. határozatának módosítása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 209. cikke (2) bekezdésére, összefüggésben 218. cikkének (9) bekezdésével,
         tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai közötti, Cotonou-ban 2000. június 23-án aláírt partnerségi megállapodásra (1),
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az afrikai, karibi és csendes-óceáni államok, másrészről az Európai Közösség és tagállamai közötti, Cotonouban 2000. június 23-án aláírt partnerségi megállapodás (2) (a továbbiakban: az AKCS-EU partnerségi megállapodás) 15. cikkének (4) bekezdése kimondja, hogy az AKCS-EU Miniszterek Tanácsa hatásköreit átruházhatja az AKCS-EU Nagykövetek Bizottságára.
                  
               
                     (2)
                  
                  
                     Az AKCS-EU Miniszterek Tanácsa a 2014. június 19-én és 20-án Nairobiban tartott 39. ülésén együttes nyilatkozatban megállapodott a Vállalkozásfejlesztési Központ (CDE) rendezett bezárásáról. E célból az AKCS-EU Miniszterek Tanácsa úgy határozott, hogy felhatalmazást ad az AKCS-EU Nagykövetek Bizottságának, hogy mozdítsa elő az ügyet a szükséges határozatok elfogadása érdekében.
                  
               
                     (3)
                  
                  
                     Az AKCS-EU Nagykövetek Bizottsága 2016. július 12-én elfogadta a 3/2016. sz. határozatot (3), amely módosította az AKCS-EU partnerségi megállapodás III. mellékletét, hogy bevezesse a szükséges módosításokat, létrehozza 2017. január 1-jétől kezdődően a CDE új jogi keretét, és az említett időponttól kezdődően fenntartsa a CDE jogi személyiségét kizárólag annak felszámolása céljából.
                  
               
                     (4)
                  
                  
                     A 3/2016. sz. határozat 2. cikkének (1) bekezdése értelmében a vagyonfelügyelőnek biztosítania kell a passzív szakasz – amelyben a CDE-nek kizárólag a felszámolása céljából kell léteznie – végrehajtását 2017. január 1-jétől kezdődően négyéves időszakra vagy addig, amíg a CDE rendezi valamennyi kötelezettségét, és értékesíti valamennyi eszközét, a két időpont közül a korábbit alkalmazva.
                  
               
                     (5)
                  
                  
                     A CDE 2020. december 31-ig nem rendezte valamennyi kötelezettségét, és nem értékesítette valamennyi eszközét. Szükséges ezért módosítani a 3/2016. sz. határozatot a passzív szakasznak a vagyonfelügyelő irányítása alatt történő megfelelő végrehajtásának biztosítása és e szakasz lezárása érdekében. A passzív szakasz folytonosságának biztosítása érdekében a 3/2016. sz. határozat módosítását 2021. január 1-jétől kell alkalmazni.
                  
               
                     (6)
                  
                  
                     Az AKCS-EU Nagykövetek Bizottságának – valamelyik ülésén vagy írásbeli eljárás útján – el kell fogadnia a 3/2016. sz. határozat módosítását.
                  
               
                     (7)
                  
                  
                     Helyénvaló meghatározni az Unió által az AKCS-EU Nagykövetek Bizottságában képviselendő álláspontot, mivel a tervezett aktus kötelező érvényű lesz az Unióra nézve,
                  
               ELFOGADTA EZT A HATÁROZATOT:
         
            1. cikk
            Az Unió által az AKCS-EU Nagykövetek Bizottságában a CDE tekintetében képviselendő álláspont a következő:
            
                        —
                     
                     
                        az AKCS-EU Nagykövetek Bizottsága 3/2016. sz. határozata 2. cikke (1) bekezdésének helyébe a következő szöveg lép:
                        
                           
                              „1.   Az Európai Bizottság vagyonfelügyelőt szerződtet a passzív szakasz végrehajtásának biztosítására 2017. január 1-jétől kezdődően, amíg a CDE rendezi valamennyi kötelezettségét, és értékesíti valamennyi eszközét.”,
                           
                        
                     
                  
                        —
                     
                     
                        az AKCS-EU Nagykövetek Bizottságának az említett bizottság 3/2016. sz. határozatát módosító határozata 2021. január 1-jétől alkalmazandó.
                     
                  
         
            2. cikk
            Ez a határozat az elfogadásának napján lép hatályba.
            Az AKCS-EU Nagykövetek Bizottságának határozatát elfogadását követően ki kell hirdetni az Európai Unió Hivatalos Lapjában.
         
         
            Kelt Luxembourgban, 2021. június 3-án.
            
               
                  a Tanács részéről
               
               
                  az elnök
               
               P. N. SANTOS
            
         
         
            (1)  HL L 317., 2000.12.15., 3. o.
         
         
            (2)  A Cotonouban 2000. június 23-án aláírt partnerségi megállapodás egyrészről az afrikai, karibi és csendes-óceáni államok, másrészről az Európai Közösség és tagállamai között (HL L 317., 2000.12.15., 3. o.).
         
            (3)  Az AKCS-EU Nagykövetek Bizottságának 3/2016. határozata (2016. július 12.) az AKCS-EU partnerségi megállapodás III. mellékletének felülvizsgálatáról [2016/1163] (HL L 192., 2016.7.16., 77. o.).